text: বাংলাদেশ নিরাপদ খাদ্য কর্তৃপক্ষ হচ্ছে  নিরাপদ খাদ্য আইন ২০১৩' এর বলে প্রতিষ্ঠিত একটি স্বায়ত্তশাসিত জাতীয় খাদ্য নিরাপদতা বিষয়ক সরকারি কর্তৃপক্ষ,  যা একটি সংবিধিবদ্ধ প্রতিষ্ঠানরূপে কাজ করে এবং এটির সদর দপ্তর বাংলাদেশের রাজধানী ঢাকায় অবস্থিত। মুস্তাক হাসান মোঃ ইফতেখার হচ্ছেন এই কর্তৃপক্ষের প্রতিষ্ঠাতা চেয়ারম্যান। জাতিসংঘের খাদ্য ও কৃষি সংস্থার পক্ষ থেকে ন্যাশনাল টিম লিডার নাসের ফরিদের নেতৃত্বে একটি কারিগরি দল নিরাপদ খাদ্য আইন প্রণয়ন করে নিরাপদ খাদ্য কর্তৃপক্ষের প্রাতিষ্ঠানিক রুপদানে সরকারকে সাহায্য করছে।
  
  ইতিহাস
  নিরাপদ খাদ্য আইন ২০১৩-এর অধীনে ২০১৫ সালের ২রা ফেব্রুয়ারি  এই কর্তৃপক্ষ গঠন করা হয়। এই কর্তৃপক্ষ খাদ্য মন্ত্রণালয়ের অধীনে কাজ করে। এই কর্তৃপক্ষকে আমেরিকান খাদ্য এবং ড্রাগ প্রশাসন-এর মতো করে তৈরি করা হয়েছে। এটি পাঁচ জন ব্যক্তির সিদ্ধান্তের ভিত্তিতে পরিচালিত হয়। এই সংস্থার নিজস্ব ভ্রাম্যমান আদালত রয়েছে যা অনিরাপদ খাদ্য বিক্রেতাদের জরিমানা এবং দণ্ডাদেশ প্রদান করে।
  
  তথ্যসূত্র
  
  বিষয়শ্রেণী:বাংলাদেশের সরকারি সংস্থা
  বিষয়শ্রেণী:২০১৫-এ বাংলাদেশে প্রতিষ্ঠিত
  বিষয়শ্রেণী:বাংলাদেশ ভিত্তিক সংগঠন
  বিষয়শ্রেণী:ঢাকা ভিত্তিক সংগঠন
title: বাংলাদেশ খাদ্য নিরাপত্তা কর্তৃপক্ষ